বোলপুর মহকুমা হাসপাতালে মহিলার রোগীর উপর শারীরিক নির্যাতন, আর কী অভিযোগ?

বীরভূম: দুর্গাপুর মেডিকেল কলেজে ছাত্রীকে ধর্ষণ আবহের মধ্যেই এবার বীরভূমের বোলপুর মহকুমা হাসপাতালে এক মহিলা রোগীকে শারীরিক হেনস্তার অভিযোগ উঠল। যা ঘিরে রীতিমত উত্তেজনা তৈরি হয়েছে গোটা এলাকাজুড়ে। যদিও, এই ঘটনার পর রোগীর আত্মীয়রা লাঠি সোটা নিয়ে বিক্ষোভ শুরু করেন। ঘটনাকে কেন্দ্র করে ব্যপক চাঞ্চল্য , পরিস্থিতি সামাল দিতে হাসপাতালে শান্তিনিকেতন থানার পুলিশ।

জানা গিয়েছে, শনিবার বীরভূমের বোলপুর থানার নাহিনা গ্রামের এক মহিলাকে অসহ্য পেটের যন্ত্রণা নিয়ে  হাসপাতালে ভর্তি করা হয়। সেদিন রাতে ওটিতে কেউ না থাকার সুবিধা নিয়ে একজন পুরুষ স্বাস্থ্যকর্মী ওই মহিলার সঙ্গে অশালীন আচরণ করেন। পাশাপাশি, মহিলার উপর শারীরিক অত্যাচারও করা হয় বলে অভিযোগ। এরপর ওই মহিলা সম্পূর্ণ ঘটনা তাঁর বাড়ির লোককে জানায়। এরপরই পরিবারের লোকজন হাসপাতালে স্বাস্থ্যকর্মীর বিরুদ্ধে পদক্ষেপ গ্রহণ করার কথা জানায়। যদিও তাতেই ক্ষান্ত হয়নি তারা। রীতিমত হাসপাতালের বাইরে  লাঠি সোটা নিয়ে বিক্ষোভ দেখাচ্ছে। ঘটনাস্থলে পৌঁছেছে শান্তিনিকেতন থানার পুলিশ।

আরও পড়ুন: দুর্গাপুর কাণ্ডে গ্রেফতার ৩, আরও ২ জনের সন্ধানে চলছে পুলিশের তল্লাশি

রাজ্যজুড়ে শুধুই ধর্ষণ ও মহিলাদের উপর অত্যাচারের ঘটনা। আরজি করের ঘটনার রেশ এখনও টাটকা। এরইমধ্যে দুর্গাপুর কাণ্ডে ব্যপক চাঞ্চল্য ছড়িয়েছে গোটা রাজ্যে। সেই ঘটনার পরই এবার বোলপুরের হাসপাতালের ভিতর এই ঘটনায় ব্যপক উত্তেজনা ছড়িয়েছে। তবে, এখনও পর্যন্ত অভিযুক্তের বিরুদ্ধে কোনও ব্যবস্থা নেওয়া হয়েছে কী না তা স্পষ্ঠভাবে জানানও হয়নি। যদিও, গোটা ঘটনার তদন্ত করছে শান্তি নিকেতন থানার পুলিশ।

দেখুন খবর: